Public procurement notice: Contract Notice
Published: 2021-03-12
Buyer: Energistyrelsen
Country: DK
Contract type: Services
Procedure: Restricted procedure
CPV classification: 71311000: Civil engineering consultancy services | 71335000
Estimated value: 50000000 DKK
Submission deadline: 2021-04-08
Award criteria: The most economic tender

Technical requirements: Udbuddet angår indgåelsen af en rammeaftale med én virksomhed vedrørende teknisk rådgivning og bistand i relation til etableringen af en energiø i Nordsøen. Energistyrelsen ønsker at indgå en aftale med en højtspecialiseret rådgivningsvirksomhed, der kan yde teknisk rådgivning til Energistyrelsen, således at Energistyrelsen (med øvrige rådgivere, evt. tilknyttede ministerier samt Energinet) kan opbygge en optimal viden om projektet.
Den 4. februar 2021 blev der truffet politisk beslutning om at etablere en energiø i Nordsøen. Etablering af Energiøen forventes at have en samlet anlægsværdi på ca. 5,6-10,9 mia. DKK. Det følger af den politiske beslutning, at Energiøen er en samfundsopgave, som bedst løses ved at aktivere relevante kompetencer på tværs af stat og marked via et delt ejerskab mellem staten og én eller flere private aktører. Staten skal til enhver tid være majoritetsejer, mens den eller de private medejere skal eje 49,9 % af øen, medmindre en kommende markedsdialog viser, at en lavere privat ejerandel er mere hensigtsmæssig.
Energiøen skal opføres som en inddæmmet ø, der i første fase kan håndtere minimum 3 GW og på sigt skal kunne rumme 10 GW. Energiøen er et udviklingsprojekt i en hidtil uset skala og med et langt tidsperspektiv. Der lægges derfor vægt på, at øen er fremtidssikret og har de rette egenskaber med tilstrækkeligt rum for innovation. Den valgte konstruktionstype og ejerskabsmodel vurderes at give de bedste muligheder her-for. Med aftalen af 4. februar 2021 tages der ikke nærmere stilling til, hvordan beslutningen om konstruktionstype og ejerskab udmøntes i konkrete udbudsrammer, herunder hvem der bygger øen, øens størrelse og funktionalitet, fordeling af råderet, økonomiske vilkår, forpligtelser og rettigheder. Forhold som disse skal tillige afklares på baggrund af kommende markedsdialog(er) samt tekniske, finansielle og juridiske analyser.
Den Tekniske Rådgiver skal i tæt samarbejde med Energistyrelsens øvrige rådgivere, herunder juridiske og finansielle rådgivere, bistå Energistyrelsen med teknisk rådgivning og bistand i tilknytning til gennemførelsen af markedsdialog, udarbejdelse af eventuelle tekniske analyser, teknisk bistand i tilknytning til fastlæggelse af udbudsdesign og udbudsform samt gennemførelse af det kommende udbud af medejerskab inden for rammerne af den politiske aftale om etablering af Energiøen.
Den Tekniske Rådgivers opgaver forventes bl.a. at omfatte teknisk rådgivning og bistand i tilknytning til fastlæggelse af funktionskrav til Energiøen, herunder fx i forhold til ø-layout, havn, infrastruktur, hjælpesystemer, bygninger samt i forhold til funderingsforhold, geoteknik, strukturer og udførelse af marine projekter herunder konstruktioner og konstruktionsarbejde på åbent hav samt belastninger på disse mv. Endvidere kan teknisk rådgivning og bistand omfatte afdækning af grænseflader mellem forskellige parter, (f.eks. bygherre og Energinet, samt havvindudviklere og eventuelle 3. parter i forhold til elektrolyse, energilagring, kommercielle havneaktiviteter mv.) og sikre at Energinets krav i forhold til arealer, layout, adgangsforhold, kabeltilslutninger, samt funktionskrav til øens hjælpesystemer afspejles i kravspecifikationen til brug for udbud. Bistand vil også kunne omfatte udarbejdelse af tekniske analyser i relation til etablering af Energiøen, herunder i relation til gennemførte eller fremtidige markedsdialog(er).
Den Tekniske Rådgiver skal stille med et primært team, der maksimalt består af 10 kompetente medarbejdere, der kan varetage rådgivningsopgaverne i henhold til rammeaftalen. Den Tekniske Rådgiver skal endvidere varetage projektledelse af egne leverancer under rammeaftalen, ligesom der skal tilbydes øvrige ressourcer, der understøtter det primære team og medvirker til at sikre en høj kvalitet i opgaveløsningen. Såfremt Energistyrelsen ønsker dette, vil den Tekniske Rådgivers ydelser skulle leveres af medarbejdere, der arbejder fra Energistyrelsens lokaler under umiddelbar instruktion af Energistyrelsen (in-sourcing).
ENS har ret til at forlænge rammeaftalens varighed på uændrede vilkår med 1 år, jf. rammeaftalens punkt 17.1.
Forlængelsesmuligheden er af hensyn til projektets karakter, herunder særligt Energiøens karakter som kritisk infrastruktur. Det er derfor afgørende, at samme rådgiver bistår med teknisk rådgivning under hele projektet, således afgørende viden ikke går tabt lige inden afslutning.
Hvis der er mere end 5 ansøgere, vil Energistyrelsen ved udvælgelsen lægge vægt på, hvem der har vedlagt de mest relevante referencer. Energistyrelsen vil ved vurderingen af referencerne tage udgangspunkt i opgaven, således som den er beskrevet i udbudsbekendtgørelsens pkt. II.1.4) og II.2.4) (og rammeaftalens bilag 1).
Relevansvurderingen foretages på baggrund af, i hvor høj grad referencerne dokumenterer erfaring med levering af indholdsmæssigt og volumenmæssigt sammenlignelige ydelser, herunder at rådgiver har løftet en stor rolle i projektet (dvs. dokumenterer et højt rådgiverhonorar for opgaven), jf. det følgende.
Ved vurderingen af, hvilke ansøgere, der har dokumenteret de mest relevante referencer vil der blive lagt særlig positiv vægt på i jo højere grad de anførte referencer dokumenterer følgende:
- Erfaring med teknisk rådgivning og bistand (bygherrerådgivning, teknisk bistand til udviklingsprojekter eller anden teknisk rådgivning – jo højere rådgiverhonorar på det enkelte projekt, desto bedre) til bygherrer, projektudviklere, entreprenører el. lign. i tilknytning til store projekter (jo højere samlet budgetteret anlægssum på det enkelte projekt, desto bedre), der angår planlægning og/eller etablering af anlæg på eller ved havet (f.eks. kunstige øer, industrihavne, offshore boreplatforme, offshore substations, offshore vindparker, samt broer/tunneller (der krydser vandstrækninger) el. lign. projekter). Ved anlægssum forstås byggesum og diverse andre udgifter, inkl. rådgivning.
Samtlige ansøgers referencer (dog maksimalt 5) inddrages i ovennævnte vurdering. Det vil sige, at referencen, der dokumentere overholdelse af mindstekrav til tekniske og faglig kapacitet inddrages også i vurderingen i tilfælde af udvælgelse blandt ansøgere.
Til orientering har COWI i efteråret 2020 bistået Energistyrelsen med at vurdere omkostninger for og fordele/ulemper ved 2 alternative koncepter for en energiø, dels et energiø-koncept opbygget omkring en kunstig inddæmmet ø og dels et koncept opbygget omkring et antal offshore platforme, jf. a209704-001_cost_benefit_analyse_endelig_version.pdf (ens.dk)
Ansøger skal indgive det fælles europæiske udbudsdokument (herefter ESPD) med angivelse af følgende oplysninger:


Award value: 50000000